**Γενικές εκλογές**  διεξήχθησαν στην **Ταϊβάν**, το Σάββατο, 13 Ιανουαρίου 2024, για την εκλογή του 16ου προέδρου και του αντιπρόεδρου της Ταϊβάν, καθώς και των 113 μελών του 11ου Νομοθετικό Γιουάν.

Πρόεδρος εξελέγη με ποσοστό 40% των ψήφων ο αντιπρόεδρος Λάι Τσινγκ Τε που προτάθηκε από το κυβερνών Δημοκρατικό Προοδευτικό Κόμμα (DPP).  Η θητεία του Νομοθετικού Γιουάν άρχισε την 1η Φεβρουαρίου 2024.

Προεδρικές εκλογές
------------------

Οι προεδρικές εκλογές διεξήχθησαν στην Ταϊβάν στις 13 Ιανουαρίου 2024 στο πλαίσιο των γενικών εκλογών του 2024. Η Τσάι Ινγκ-γουέν του Δημοκρατικού Προοδευτικού Κόμματος (DPP), η εν ενεργεία πρόεδρος της Δημοκρατίας, δεν είχε δικαίωμα επανεκλογής λόγω των ορίων θητείας. Ως εκ τούτου, το DPP πρότεινε τον αντιπρόεδρο Λάι Τσινγκ-τέ, ο οποίος είχε εξασφαλίσει την προεδρία του κόμματος δια βοής τον Μάρτιο του 2023. Ο ίδιος επέλεξε τον Χσιάο Μπι-κίμ, τον τότε αντιπρόσωπο στις Ηνωμένες Πολιτείες, ως υποψήφιο σύντροφό του. Ο Λάι εξελέγη πρόεδρος με πλειοψηφία 40,05% και η ορκωμοσία του ορίστηκε για τις 20 Μαΐου 2024.

Το αντιπολιτευόμενο Κουομιντάνγκ (KMT) πρότεινε τον νυν δήμαρχο της Νέας Ταϊπέι Χου Γιου Ιχ ως υποψήφιό του για την προεδρία τον Μάιο του 2023. Τον Νοέμβριο ο Χου επέλεξε το πρώην μέλος του Νομοθετικού Γιουάν Τζάου Σο-Κονγκ ως συνυποψήφιο. Το Λαϊκό Κόμμα της Ταϊβάν (TPP) πρότεινε τον αρχηγό του Κο Γουέν-Τζε τον πρώην δήμαρχο της Ταϊπέι, ο οποίος με τη σειρά του επέλεξε το μέλος του Νομοθετικού Γιουάν Σίνθια Βου ως συνυποψήφια. Παρά το γεγονός ότι προηγουμένως είχε δηλώσει ότι θα υποστήριζε την υποψηφιότητα του Χου, ο επιχειρηματίας Τέρι Γκου δήλωσε τη δική του ανεξάρτητη υποψηφιότητα τον Σεπτέμβριο του 2023, προτού τελικά αποσυρθεί τον Νοέμβριο. Αν και τα KMT και TPP είχαν αρχικά συμφωνήσει να κατεβάσουν κοινό ψηφοδέλτιο τον Νοέμβριο του 2023, οι δύο πλευρές δεν μπόρεσαν να καταλήξουν σε τελική συμφωνία και η καθεμία ανακοίνωσε τον δικό της υποψήφιο αντιπρόεδρο την τελευταία ημέρα της εγγραφής.

Οι προεδρικές εκλογές αυτές είχαν ποσοστό συμμετοχής 71,86%, το οποίο ήταν μειωμένο κατά 3,04 ποσοστιαίες μονάδες σε σχέση με το 2020. Αυτό σηματοδότησε την πρώτη φορά από τις εκλογές του 2000 που ο νικητής υποψήφιος έλαβε λιγότερο από το 50% των ψήφων και την πρώτη φορά που ένα κόμμα κέρδισε περισσότερες από δύο συνεχόμενες προεδρικές εκλογές από τότε που εισήχθησαν οι άμεσες εκλογές το 1996.

### Αποτελέσματα προεδρικών εκλογών

Προεδρικές εκλογές του 2024| Υποψήφιοικαι συνυποψήφιοι | Κόμμα | Ψήφοι |  % |
| --- | --- | --- | --- |
|  | Λάι Τσινγκ-τεΧσιάο Μπι-κιμ | DPP | 5.586.019 | 40,05 |
|  | Χου Γιου-ιχΤζάου Σο-κονγκ | KMT | 4.671.021 | 33,49 |
|  | Κο Γουέν-τζέΣίνθια Γου | TPP | 3.690.466 | 26,46 |
|  |
| Έγκυρα ψηφοδέλτια | 13.947.506 | 99,28 |
| Λευκά και άκυρα | 100.804 | 0,72 |
| Σύνολο | 14.048.310 | 100 |
| Αποχή | 5.500.221 | 28,14 |
| Εγγεγραμμένοι / συμμετοχή | 19.548.531 | 71,86 |

Βουλευτικές εκλογές
-------------------

Οι βουλευτικές εκλογές διεξήχθησαν στη Δημοκρατία της Κίνας (Ταϊβάν) στις 13 Ιανουαρίου 2024 για το Νομοθετικό Γιουάν της Δημοκρατίας της Κίνας ταυτόχρονα με τις προεδρικές εκλογές. Οι εκλογές αυτές ήταν οι πέμπτες στις οποίες χρησιμοποιήθηκε το μεικτό εκλογικό σύστημα μετά την εισαγωγή του στις βουλευτικές εκλογές. Για τις εκλογές έκαναν αίτηση 315 υποψήφιοι συνολικά.

Δεκαέξι πολιτικά κόμματα υπέβαλαν λίστες κομμάτων στην Κεντρική Εκλογική Επιτροπή (ΚΕΕ). Συνολικά 178 υποψήφιοι συμπεριλήφθηκαν στις λίστες των κομμάτων.

### Αποτελέσματα βουλευτικών εκλογών

Το Κουομιντάνγκ κέρδισε 52 έδρες σε αυτές τις εκλογές, καθιστώντας το το μεγαλύτερο κόμμα στο Νομοθετικό Γιουάν. Το DPP, που κέρδισε 51 έδρες, υποχώρησε και έγινε ττο δεύτερο μεγαλύτερο κόμμα του νομοθετικού σώματος. Το TPP κατέλαβε την τρίτη θέση με 8 έδρες υπό τον έλεγχό του. Το DPP έχασε 11 έδρες στις εκλογές, γεγονός που σήμαινε επίσης την απώλεια της κοινοβουλευτικής πλειοψηφίας που κατείχε από το 2016. Τα αποτελέσματα των εκλογών οδήγησαν επίσης στην απομάκρυνση του Κόμματος Νέας Δύναμης, το οποίο κατείχε προηγουμένως τρεις έδρες, από το Νομοθετικό Γιουάν, αφού δεν κατάφερε να κερδίσει μια έδρα σε εκλογική περιφέρεια ή να καλύψει το όριο του 5% που απαιτείται για να κερδίσει έδρες σε εκλογική περιφέρεια. Εκλέχθηκαν επίσης δύο ανεξάρτητοι.

Οι εκλογές ήταν οι πρώτες στην ιστορία της Ταϊβάν στις οποίες το κόμμα που έλαβε τις περισσότερες ψήφους δεν κέρδισε τις περισσότερες έδρες, και σηματοδότησαν επίσης την πρώτη φορά από το 2004 που κανένα κόμμα δεν κατείχε την απόλυτη πλειοψηφία στο Νομοθετικό Γιουάν. 

Στις εκλογές ήταν επίσης η πρώτη φορά που ένας ανοιχτά αμφιφυλόφιλος υποψήφιος, ο Χουάνγκ Ζιέ (DPP) από την έκτη εκλογική περιφέρεια της πόλης Καοχσιούνγκ, εξελέγη στο νομοθετικό γιουάν. Ήταν επίσης η πρώτη φορά που ένα ανοιχτά τρανσέξουαλ άτομο, η Αμπιγκέιλ ΕΤ Γου του Πράσινου Κόμματος (επικρατείας), έβαλε υποψηφιότητα για την βουλή, αν και ανεπιτυχώς. 

Αποτελέσματα εκλογών του 2024|  |
| Κόμματα | Αναλογικά | Ανά εκλογική περιφέρεια | Σύνολο | +/- |
| Ψήφοι |  % | Έδρες | Ψήφοι |  % | Έδρες | Προεπιλεγμένεςέδρες |
|  | Δημοκρατικό Προοδευτικό Κόμμα (DPP) | 4.981.060 | 36,16 | 13 | 6.095.276 | 45,09 | 36 | 2 | **51** | ▼ −10 |
|  | Κουομιντάνγκ (KMT) | 4.764.293 | 34,58 | 13 | 5.401.933 | 39,96 | 36 | 3 | **52** | ▲ +14 |
|  | Λαϊκό Κόμμα της Ταϊβάν (TPP) | 3.040.334 | 22,07 | 8 | 403.357 | 2,98 | 0 | 0 | **8** | ▲ +3 |
|  | Κόμμα Νέας Δύναμης | 353.670 | 2,57 | 0 | 96.589 | 0,71 | 0 | 0 | 0 | ▼ −3 |
|  | Κόμμα Ισότητας | 128.613 | 0,93 | 0 | 78.138 | 0,58 | 0 | 0 | 0 | ► 0 |
|  | Πράσινο Κόμμα | 117.298 | 0,85 | 0 | 15.557 | 0,12 | 0 | 0 | 0 | ► 0 |
|  | Κόμμα για τη Συγκρότηση του Κράτους της Ταϊβάν | 95.078 | 0,69 | 0 | 32.583 | 0,24 | 0 | 0 | 0 | ▼ −1 |
|  | Κόμμα Πρώτα ο Άνθρωπος | 69.817 | 0,51 | 0 |  | 0 | 0 | ► 0 |
|  | Κόμμα MiLinguall | 44.852 | 0,33 | 0 | 55.937 | 0,41 | 0 | 0 | 0 | ► 0 |
|  | Ένωση για την Αλληλεγγύη της Ταϊβάν | 43.372 | 0,31 | 0 |  | 0 | 0 | ► 0 |
|  | Νέο κόμμα | 40.429 | 0,29 | 0 | 9.143 | 0,07 | 0 | 0 | 0 | ► 0 |
|  | Λοιπά κόμματα | 97.920 | 0,71 | 0 | 259.869 | 1,92 | 0 | 0 | 0 | ► 0 |
|  | Ανεξάρτητοι |  | 1.069.758 | 7,91 | 1 | 1 | **2** | ▼ −3 |
|  |
| Σύνολο ψήφων | 13.776.736 | 98,10 |  | 13.518.140 | 97,41 |  |
| Λευκές και άκυρες ψήφοι | 267.306 | 1,90 | 359.917 | 2,59 |
| Σύνολο | 14.044.042 | 100 | 34 | 13.878.057 | 100 | 73 | 6 | 113 | ► 0 |
| Αποχή | 5.521.965 | 28,22 |  | 5.590.912 | 28,22 |  |
| Εγγεγραμμένοι / συμμετοχή | 19.566.007 | 71,78 | 19.468.969 | 71,28 |

Παραπομπές
----------

1. ↑  «2024 presidential, legislative elections slated for Jan. 13: CEC». *The Overseas Community Affairs Council, R.O.C. (Taiwan)*. 11 Μαρτίου 2023. Ανακτήθηκε στις 20 Νοεμβρίου 2023.
2. ↑  Dominguez, Gabriel (13 Ιανουαρίου 2024). «Taiwan VP Lai Ching-te wins presidential vote as opposition concedes». *The Japan Times* (στα Αγγλικά). Αρχειοθετήθηκε από το πρωτότυπο στις 13 Ιανουαρίου 2024. Ανακτήθηκε στις 13 Ιανουαρίου 2024. </ref.

Σύμφωνα με τα αποτελέσματα των βουλευτικών εκλογών το κυβερνών DPP έχασε την πλειοψηφία στο νομοθετικό σώμα που κατείχε από το 2016, χάνοντας 11 έδρες και διατηρώντας 51, ενώ το Κουομιντάνγκ (KMT) έγινε το μεγαλύτερο ενιαίο κόμμα με 52 έδρες και το Λαϊκό Κόμμα της Ταϊβάν (TPP) κέρδισε οκτώ έδρες. Οι εκλογές σηματοδότησαν την πρώτη φορά υπό το ισχύον εκλογικό σύστημα (που εισήχθη το 2008) που κανένα κόμμα δεν κατείχε την απόλυτη πλειοψηφία στο Νομοθετικό Γιουάν και την πρώτη κατά την οποία το μεγαλύτερο κόμμα στο νομοθετικό σώμα δεν κέρδισε ούτε τις περισσότερες ψήφους στην εκλογική περιφέρεια ούτε τις περισσότερες ψήφους στο κόμμα.<ref>«No party gets legislative majority; small TPP to play key role». Focus Taiwan. 13 January 2024.. Ανακτήθηκε στις 13 January 2024.
3. ↑  «Taiwan sets next presidential election for January 2024». *Nikkei Asia*. 11 March 2023. Αρχειοθετήθηκε από το πρωτότυπο στις 31 December 2023.. Ανακτήθηκε στις 18 March 2023.
4. ↑  «China skeptic wins Taiwan presidency in snub to Beijing». *POLITICO* (στα Αγγλικά). 13 Ιανουαρίου 2024. Αρχειοθετήθηκε από το πρωτότυπο στις 13 Ιανουαρίου 2024. Ανακτήθηκε στις 13 Ιανουαρίου 2024.
5. ↑  Dominguez, Gabriel (13 Ιανουαρίου 2024). «Taiwan VP Lai Ching-te wins presidential vote as opposition concedes». *The Japan Times* (στα Αγγλικά). Αρχειοθετήθηκε από το πρωτότυπο στις 13 Ιανουαρίου 2024. Ανακτήθηκε στις 13 Ιανουαρίου 2024.
6. ↑  «Central Election Commission». *vote2024.cec.gov.tw*. Ανακτήθηκε στις 6 Απριλίου 2024. .
7. ↑  «315 legislative candidates have registered». *Taipei Times*. 26 November 2023.. Ανακτήθηκε στις 26 November 2023.
8. ↑  Lai, Yu-chen; Wang, Cheng-chung; Yeh, Su-ping; Wang, Yang-yu; Wen, Kuei-hsiang; Tsai, Meng-yu; Hsiao, Alison (25 November 2023). «ELECTION 2024/Parties weigh effect of KMT-TPP joint ticket failure on legislative elections». Central News Agency.. Ανακτήθηκε στις 26 November 2023. *«Friday marked the last day of candidacy registration for both presidential and legislative elections next year. According to the Central Election Commission (CEC), a total of 315 legislative candidates have registered to compete for 73 seats in the single-member districts, while 16 political parties registered their lists, with a total of 178 nominees, for 34 at-large seats.»*
9. 1 2  «No party gets majority in Legislature; KMT wins most seats». Focus Taiwan. 13 January 2024.. Ανακτήθηκε στις 13 January 2024.
10. ↑  Storm. mg (24 Ιανουαρίου 2021). «觀點投書：護航黃捷不要炫耀雙性戀-風傳媒». *www. storm.mg* (στα Κινεζικά). Ανακτήθηκε στις 1 Φεβρουαρίου 2024.
11. ↑  tw/politics/202401130016 «Ο Huang Jie γίνεται ο πρώτος ανοιχτά ομοφυλόφιλος νομοθέτης της Ταϊβάν». *Focus Taiwan*.. tw/politics/202401130016. Ανακτήθηκε στις 13 January 2024.
12. ↑  «Η 1η υποψήφια τρανσέξουαλ βουλευτής της Ταϊβάν υπόσχεται να συνεχίσει τον ακτιβισμό». *Focus Taiwan*.. Ανακτήθηκε στις 23 Ιανουαρίου 2024.
13. ↑  «Central Election Commission». Ανακτήθηκε στις 6 Απριλίου 2024.  Unknown parameter `|site=` ignored (βοήθεια).

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 2024 Taiwanese presidential election  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 2024 Taiwanese legislative election  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 2024 Taiwanese general election  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |